Diari Oficial de la Generalitat Valenciana


Sumari del DOGV 5899, del 24-11-2008 (2008/13490)

RESOLUCIÓ de 19 de novembre de 2008, del conseller de Benestar Social, sobre delegació de competències.
-------------------------------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13789


Data del document
:   19-11-2008

Organisme emissor
:   Conselleria de Benestar Social

Tipus de document
:   Resolució

Descriptors 

:   * delegació de poders
    * competència administrativa

RESOLUCIÓ de 19 de novembre de 2008, del conseller de Benestar Social, sobre delegació de competències. [2008/13281]  
Pel Decret 171/2007, de 28 de setembre, del Consell, s'aprova el procediment per a reconéixer el dret a les prestacions del sistema valencià per a les persones dependents i s'establix en l'article 10 la competència de la persona titular de la Secretaria Autonòmica de Benestar Social de la Conselleria de Benestar Social per a resoldre sobre el reconeixement de la situació de dependència, amb els servicis o les prestacions que corresponguen al sol·licitant segons el grau i nivell de dependència reconegut. Així mateix, en l'article 17, s'establix que el recurs d'alçada podrà ser interposat pel interessat davant el titular de la Conselleria de Benestar Social en els terminis establits.  
D'altra banda, per mitjà del Decret 28/2008, de 18 de setembre, el president de la Generalitat, modifica l'estructura inicial de la Conselleria de Benestar Social, suprimint la Secretaria Autonòmica de Benestar Social i creant al seu torn, com a òrgans superiors la Secretaria Autonòmica de Família i Coordinació Social i la d'Autonomia Personal i Dependència.  
Atenent a estes modificacions, que incidixen directament en l'estructura administrativa de la Conselleria de Benestar Social, s'aprova el Decret 122/2008, de 19 de setembre, del Consell, de Modificació del Decret 92/2007, de 6 de juliol, pel qual s'establix l'estructura orgànica bàsica de la Presidència i de les conselleries de la Generalitat, determinant les funcions i establint l'estructura orgànica de les secretaries autonòmiques de la Conselleria de Benestar Social recentment creades.  
El Decret 161/2008, de 17 d'octubre, del Consell, aprova el Reglament Orgànic i Funcional de la Conselleria de Benestar Social, en què es determinen els òrgans superiors i de nivell directiu de la Conselleria de Benestar Social.  
Per tot això, cal una nova distribució de l'exercici de competències, per a adequar este als principis d'eficàcia i d'economia en la gestió dels procediments administratius.  
En conseqüència, i d'acord amb el que disposa l'article 13 i 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 63 de la Llei 5/1983, de 30 de desembre, del Consell, resolc:   
Primer  
Delegar en la persona titular de la Secretaria Autonòmica de Família i Coordinació Social la competència per a resoldre els recursos d'alçada a què es referix l'article 17 del Decret 171/2008, de 28 de setembre, del Consell, pel qual s'establix el procediment per reconéixer el dret a les prestacions del sistema valencià per a les persones dependents.  
Segon  
La delegació de competències que s'efectua a través de la present resolució s'entén sense perjuí que en qualsevol moment el titular de la Conselleria de Benestar Social puga avocar el coneixement i la resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Tercer  
La present resolució de delegació de competències produirà efectes a partir de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, podran els interessats interposar-hi recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1. a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar qualsevol altre que estimen procedent.  
València, 19 de novembre de 2008.- El conseller de Benestar Social i vicepresident tercer del Consell: Juan G. Cotino Ferrer.